**გ ა ნ ა ც ხ ა დ ი**

**2023-2024 წლის საუკეთესო პრაქტიკის პროგრამაში მონაწილეობაზე**

**ქალაქ ფოთის მუნიციპალიტეტი**

1. **პრაქტიკის/ინიციატივის სათაური:**

,,სოციალური ინოვაციები მომავლისთვის’'

1. **თემატიკა: „**სკოლამდელი აღზრდა, სკოლისგარეშე განათლება და ზრდასრულთა განათლების მუნიციპალური პროგრამები“
2. **პრაქტიკის/ინიციატივის ავტორი/ინიციატორი:**

**(მუნიციპალიტეტი, საერთაშორისო არასამთავრობო ორგანიზაცია, ადგილობრივი არასამთავრობო ორგანიზაცია, ადგილობრივი მოსახლეობა).** აღნიშნული პროექტი განხორციელდა კონსულტაციისა და ტრენინგის ცენტრისა (CTC) და ქალაქ ფოთის მუნიციპალიტეტთან თანამშრომლობითა და BP-ისა და APM ტერმინალს ფოთის ფინანსური მხარდაჭერით.

1. **მუნიციპალიტეტის ზოგადი მონაცემები:**

ქალაქ ფოთის მუნიციპალიტეტი მდებარეობს დასავლეთ საქართველოში, კოლხეთის დაბლობზე შავი ზღვის სანაპიროზე მისი მთლიანი ფართობია 65,8 კვ.კმ. ფოთის სამხრეთით, კოლხეთის ეროვნული პარკის ფარგლებში მოქცეულია ბუნებრივი ტბა პალიასტომი. მისი ფართობი 18 კმ 2 -ს აღწევს. ფოთი საქართველოს ყველა სტრატეგიულ ადგილთან საგზაო ქსელის მეშვეობითაა მანძილი ბათუმის პორტამდე - 75 კმ, ხოლო ანაკლიის პორტამდე 40 კმ-ია. მანძილი დედაქალაქამდე კი - 340 კმ-ია.

ქ. ფოთის ტერიტორია მოქცეულია ზღვის ნოტიო სუბტროპიკული ჰავის ზონაში. ქალაქ ფოთის მუნიციპალიტეტის მოსახლეობა 41 465 ადამიანს შეადგენს, მოსახლეობის 53% ქალია, დანარჩენი 47% - კი კაცი.

ქალაქი ფოთი შედგება 4 ადმინისტრაციული ერთეულისგან, ესენია ცენტრის, კუნძულის, ნაბადისა და მალთაყვის უბნები.

მუნიციპალიტეტი მდიდარია წყლის რესურსით, ქალაქის ტერიტორიაზე მდებარეობს კოლხეთის ეროვნული პარკი და პალიასტომის ტბა, რომელიც ტურისტულად მიმზიდველ ადგილს წარმოადგენს.

1. **მუნიციპალიტეტის მახასიათებლები**:

ქალაქ ფოთის მუნიციპალიტეტისთვის პრიორიტეტს წარმოადგენს ისეთი მნიშვნელობანი საკითხი როგორიცაა, ქალაქის ურბანული განვითარება, სწორედ ,,სოციალური ინოვაციები მომავლისთვის’’ პროექტი არის კიდევ ერთი წინ გადადგმული ნაბიჯი ქალაქის მდგრადი და სოციალური ინოვაციების განვითარების მიმართულებით.

ქალაქ ფოთის მუნიციპალიტეტს აქვს პროექტების მართვისა და განხორციელების კარგი პრაქტიკა, ასევე დონორ ორგანიზაციებთან წარმატებული თანამშრომლობის გამოცდილება, რამაც მოახდინა დადებითი გავლენა პროექტის ,,სოციალური ინოვაციები მომავლისთვის’’ წარმატებით განხორციელებაში.

1. **პრაქტიკის/ინიციატივის მოკლე აღწერა:**

პროგრამა “სოციალური ინოვაციები მომავლისთვის” გულისხმობს ქალაქ ფოთის   საჯარო სკოლების მოსწავლეებში ინტერესის გაღვივებას სათემო საკითხებისადმი,  მათში დიზაინის აზროვნების ჩამოყალიბებას  სოციალური ინოვაციების მიმართულებით.

პროგრამა მოიცავდა თეორიული/პრაქტიკული სწავლებისა და კონკურსის კომპონენტებს.

პირველ ეტაპზე   მონაწილეები გაეცნენ  სოციალური ინოვაციების არსს და დიზაინის აზროვნების მიდგომებს. სხვადასხვა სკოლის გუნდის წევრებმა ერთად იმუშავეს  მუნიციპალიტეტში/თემში/სკოლაში არსებული სოციალური პრობლემის განსაზღვრაზე და ამ პრობლემის მოგვარების ინოვაციური და მდგრადი გზების დასახვაზე. გუნდის მიერ შერჩეული პრობლემა უნდა ყოფილიყო  მნიშვნელოვანი გამოწვევა, ამასთანავე გაეროს მდგრადი განვითარების ერთ-ერთ მიზანთან შესაბამისობაში.

პროგრამა განსახორციელებლად შეირჩა ჰიბრიდული სწავლება,  რომელიც მოიცავდა, როგორც დისტანციურ, ისე პირისპირ ვორქშოფსა და შეხვედრებს.  მოსწავლეებში აღინიშნა მაღალი ინტერესი პროგრამის მიმართ, რაზეც მეტყველებს ის ფაქტი რომ  პროგრამამ მოიცვა 14 წლიდან ზევით, მინიმუმ 100 მოსწავლე.

პროგრამის დასკვნით ეტაპზე, გუნდების მიერ შემუშავებული ინოვაციური იდეები,  განიხილა  შესაბამისმა ჟიურიმ და შეარჩია სამი გამარჯვებული გუნდი, რომელთაც დამატებით გადაეცათ  სასწავლო ციფრული ტექნიკა, ხოლო პირველ ადგილზე გასულ გუნდს  ინოვაციური  იდეის  განხორციელებისათვის გადაეცა 20,000 ლარი.

პროგრამის წარმატებით განხორციელებამ უზრუნველყო სათემო საკითხებში მოსწავლეთა ჩართულობის უნარ-ჩვევების გამომუშავება და ინტერესის ზრდა.  აღსანიშნავია, რომ პროექტის ფარგლებში  დაფინანსებულ იქნა ქალაქ ფოთის მუნიციპალიტეტში პირველად, საჯარო სკოლის მზის პანელებით აღჭურვა.

პროექტის უნიკალურობა გამოიხატება იმაში, რომ  გამოვლინდა მრავალმხრივი დადებითი ასპექტი, პირველ რიგში ახალგაზრდების უნარ-ჩვევების განვითარების კუთხით, ასევე კერძო-საჯარო პარტნიორობის წარმატებული მაგალითი და საბოლოოდ მივიღეთ გამარჯვებული ინიციატივა, რომლის განხორციელებით სკოლა იყენებს განახლებად ენერგიას და საფუძველი ჩაეყარა  მდგრადი მიდგომების  გამოყენების პრაქტიკას საჯარო დაწესებულებებში.

1. **განხორციელებული პრაქტიკის/კონკრეტული ინიციატივის დეტალური აღწერა:**

პროექტი ,,სოციალური ინოვაციები მომავლისთვის’' განხორციელდა მრავალმხრივი კერძო-საჯარო პარტნიორობის ფარგლებში, კერძოდ კონსულტაციისა და ტრენინგის ცენტრის (CTC) და ქალაქ ფოთის მუნიციპალიტეტის თანამშრომლობით, კომპანია BP-ისა და APM ტერმინალს ფოთის ფინანსური მხარდაჭერით. პროექტის მიზანს წარმოადგენდა სოციალური ინოვაციების შესახებ ქალაქ ფოთის მუნიციპალიტეტის სკოლების მოსწავლეთა ჩართვას სპეციალურ საგანმანათლებლო პროგრამაში, რომელიც მოიცავდა როგორც სწავლებას, ასევე საკონკურსო ნაწილს. დაინტერესებული სკოლებიდან პროგრამაში მონაწილეობა შეეძლო სურვილისამებრ ერთს ან ერთზე მეტ გუნდს. პროგრამის განხორციელებისათვის განისაზღვრა 6 თვე. პროგრამა ითვალისწინებდა სასწავლო ონლაინ მოდულების, მენტორობის, ინოვაციებზე მუშაობის პრაქტიკული გამოცდილების შეძენას და რა თქმა უნდა, გუნდის წევრების მიერ ადგილობრივი სოციალური პრობლემის მოგვარებაზე მიმართული გადაწყვეტის პროტოტიპების შემუშავებას. პროგრამის ფარგლებში ჩატარებულ იქნა რამდენიმე ვორქშოფები. სწავლება ასევე მოიცავდა, ყოველკვირეულ თემატურ ვებინარს და პრაქტიკული დავალების შესრულებას.

შესრულებული დავალებების საფუძველზე შეირჩა რამდენიმე გუნდი, რომლებიც გადავიდნენ შემდეგ ეტაპზე. გუნდებს უნდა მოეხდინათ იდეების გენერირება და პროტოტიპების შექმნა.

პროგრამაში ჩართულ ყველა სკოლას სპონსორი ორგანიზაციისგან გადაეცა პროექტორები, სამ საუკეთესო ინიციატივის მქონე გუნდს უახლესი მოდელის ციფრული დაფა, ხოლო პირველ ადგილზე გასული გუნდი დაჯილდოვდა 20 000 ლარით, წარმოდგენილი იდეის განსახორციელებლად.

პროექტის დასასრულს ახალგაზრდების მიერ წარმოდგენილ იქნა ინოვაციური და საინტერესო იდეები, რომელიც ეხებოდა მწვანე სივრცეების მოწყობას, ჭკვიანი შუქნიშნის მონტაჟს, სასკოლო რადიოს შექმნას, ემიგრანტების შვილებისთვის სოციალური პროგრამის ინიციატივას, ტექნო და კინო კლუბების შექმნას, ტურიზმის განვითარების კუთხით , ქალაქ ფოთის ისტორიის გარდასახვას ინფრასტრუქტურულ პროექტში, კერძოდ: მედეას - არგონავტების ბაღის მოწყობას, განახლებადი ენერგიების გამოყენებას და სხვა.

პროექტმა მუნიციპალიტეტს დაანახა ახალგაზრდების ინტერესები, გენერირდა საინტერესო იდეები, რომლის განხორციელებაც მუნიციპალიტეტის მხრიდან ეტაპობრივად დაიგეგმა. პროექტი ნათელი მაგალითია იმისა, თუ როგორ უნდა წაახალისო ახალგაზრდების ჩართულობის ზრდა სათემო საკითხებში, დაანახო მათ საკუთარი თავის მნიშვნელობა და მისცე მიმართულება რეალისტური იდეების განსახორციელებლად.

საბოლოო ჯამში, ჟიურის მიერ გამოვლინდა გუნდი, რომელსაც გადაეცა 20 000 ლარი სკოლის მზის პანელებით აღსაჭურვად. პროექტის განხორციელებით ქალაქში შეიქმნა დამატებითი სადემონსტრაციო მდგრადი ინფრასტრუქტურა. გამარჯვებული ქალაქ ფოთის N2 საჯარო სკოლა არის პირველი სკოლა ქალაქში, რომელიც მზის ენერგიას გამოიყენებს, ხოლო დაზოგილ თანხას მოახმარს სასკოლო აქტივობებს, ისევ და ისევ ახალგაზრდების გასაძლიერებლად.

პროექტმა დიდი ინტერესი გამოიწვია ახალგაზრდებში, რაზეც მეტყველებს პროექტის მასშტაბურობა.

* **აქტივობათა გეგმა/გრაფიკი**

|  |  |
| --- | --- |
| ინფორმაციის მიწოდება სკოლებისათვის | 2024 წლის მარტი |
| მონაწილე გუნდების რეგისტრაცია | 2024 წლის აპრილი |
| ონლაინ სწავლება (ვებინარი, ვორქშოფი, პირისპირ შეხვედრა.) | 2024 წლის მაისი - აგვისტო |
| იდეების გენერირება და პროტოტიპების შექმნა. | 2024 წლის სექტემბერი |
| გამარჯვებულის გამოვლენა და დაჯილდოება | 2024 წლის სექტემბერი |

**პროექტის განხორციელებისათვის მიღებული/გაფორმებული გადაწყვეტილებების, ან პროექტთან დაკავშირებული დოკუმენტების ჩამონათვალი** (მუნიციპალიტეტის რელევანტური სტრატეგიული დოკუმენტები, განვითარების გეგმა, ბრძანებები, განკარგულებები, დადგენილებები, რეზოლუციები, შეხვედრის ოქმები, ინსტრუქციები და ა.შ.). *აღნიშნული დოკუმენტაცია თან უნდა დაერთოს განაცხადის შევსებულ ფორმას;*

* პროექტის დებულება
* **ინფორმაცია მოქალაქეების, სხვადასხვა ორგანიზაციებისა და ინსტიტუციების** (მ.შ.მიზნობრივი და მოწყვლადი ჯგუფების, უმცირესობების, ქალების, ახალგაზრდების, ადგილობრივი სათემო ორგანიზაციების, არასამთავრობო სექტორის წარმომადგენლების, დასახლების საერთო კრებისა და მერის მრჩეველთა საბჭოს, კერძო სექტორის წარმომადგენლების, საჯარო დაწესებულებების და სხვა) **ჩართულობის** **შესახებ;**

-ფოთის საჯარო სკოლის 8-11 კლასის მოსწავლეები, სკოლის მასწავლებლები, საჯარო სკოლები, საგანმანათლებლო რესურს ცენტრი.

**ინფორმაცია პროექტისთვის გამოყენებული რესურსის შესახებ. მ.შ.:**

ა) ადამიანური რესურსი- კონსულტაციისა და ტრენინგის ცენტრის (CTC) წარმომადგენლები, ქალაქ ფოთის მუნიციპალიტეტის მერიის თანამშრომლები;

ბ) ფინანსური რესურსი - კომპანია BP და APM ტერმინალს ფოთი;

გ) მატერიალურ-ტექნიკური რესურსი- კონსულტაციისა და ტრენინგის ცენტრის (CTC);

* **პროექტის განხორციელების პროცესში გამოკვეთილი პრობლემებისა და მათი გადაჭრის გზების აღწერა;**
* პროექტის დაწყების შესახებ ინფორმაციის მხოლოდ სოციალურ ქსელში განთავსებამ არ მოგვცა მაღალი ეფექტი. ამიტომ , საჭირო გახდა პირისპირ შეხვედრები და საინფორმაციო შეხვედრების ორგანიზება.
* პროექტის განხორციელებისას ერთ-ერთი გამოწვევა იყო ახალგაზრდების მხრიდან რეალისტური იდეების წარმოდგენა, დროთა განმავლობაში ექსპერტების დახმარებით მოვახდინეთ იდეების სწორი ფორმირება, მისი განხორციელების პერსპექტივით.
* **ინფორმაცია იმ პარტნიორების შესახებ, ვინც ჩართულნი იყვნენ პროექტის დაგეგმვის, ან განხორციელების ეტაპზე;**

**-**კონსულტაციისა და ტრენინგის ცენტრი (CTC);

**-**ქალაქ ფოთის მუნიციპალიტეტის მერია;

**-** კომპანია BP და APM ტერმინალს ფოთი;

**-** ქალაქ ფოთის საჯარო სკოლები.

* **სხვა დამატებითი ინფორმაცია, რაც მნიშვნელოვანი იყო პროექტის წარმატებით განხორციელებისათვის;**

ქალაქ ფოთის მუნიციპალიტეტს აქვს პროექტების მართვისა და განხორციელების კარგი პრაქტიკა, ასევე დონორ ორგანიზაციებთან წარმატებული თანამშრომლობის გამოცდილება, რამაც მოახდინა დადებითი გავლენა პროექტის ,,სოციალური ინოვაციები მომავლისთვის’’ წარმატებით განხორციელებაში.

აღსანიშნავია, ქალაქ ფოთის მუნიციპალიტეტში მცხოვრები ახალგაზრდების მოტივაცია და მასწავლებლების დიდი ენთუზიაზმი მონაწილეობა მიეღოთ პროექტში და მიეღწიათ წარმატებებისთვის.

1. **მიღწეული შედეგი და დადებითი გავლენა:**

პროგრამის განხორციელებით მიღებული შედეგია, სკოლის მოსწავლეებში საკვანძო კომპეტენციების განვითარება,არსებული პრობლემების იდენტიფიცირება და გადაჭრის გზების ძიება, დიზაინის აზროვნება, მდგრადი განვითარების მიზნების შესახებ ცნობიერების ამაღლება, გუნდური მუშაობის უნარის გაუმჯობესება , კრიტიკული და კრეატიული აზროვნების ჩამოყალიბება, ასევე სამომავლოდ მოსწავლეებში ინოვაციურ იდეებზე მუშაობის წახალისება სოციალური პრობლემების მოგვარების მიზნით, ფოთის საჯარო სკოლებს შორის უფრო მჭიდრო თანამშრომლობის წახალისება და საგანმანათლებლო ეკოსისტემის გაძლიერება, არაფორმალური საგანმანათლებლო მიდგომების და მეთოდების დანერგვა.

ასევე მნიშვნელოვანია, კერძო- საჯარო პარტნიორობა და სამომავლო კოლაბორაციის შესაძლებლობა.

1. **მიღებული გამოცდილება და გაკეთებული დასკვნები:**

* **წარმატების განმსაზღვრელი ფაქტორები**

-მოქნილი და ხელმისაწვდომი პროგრამის შექმნა,

-მუნიციპალიტეტის ანგარიშვალდებულების გათვალისწინება,

-საინფორმაციო შეხვედრების უზრუნველყოფა პროგრამის დეტალური ახსნა,

-კვალიფიცირებული მენტორები,

-კომპეტენტური ჟიური,

- ახალგაზრდების წახალისების ეფექტური მექანიზმები.

* **ინფორმაცია პრაქტიკის/ინიციატივის მდგრადობის შესახებ**

პროექტი მიმდინარეობდა 6 თვის მანძილზე, მისი მდგრადობა გამოიხატება ერთის მხრივ ახალგაზრდებში ჩადებულ ცოდნაში, რომელსაც გამოიყენებენ სხვადასხვა პროექტებში და გაზრდის მათ კონკურენტუნარიანობას, ხოლო მეორეს მხრივ პროექტის შედეგად ფოთის მუნიციპალიტეტის ერთ-ერთი სკოლა აღიჭურვა მზის პანელებით, რომლის ფუნქციონირების საგარანტიო ვადა მინიმუმ 10 წელს შეადგენს.

1. **საკრებულოს როლი:**

პროექტის დაგეგმვის, განხორციელებისა და შედეგების შეფასების საკითხში საკრებულოს ჩართულობის საჭიროება არ დამდგარა.

1. **პრაქტიკასთან/ინიციატივასთან ან ამავე საკითხთან დაკავშირებული, სამომავლო გეგმების მოკლე მიმოხილვა;**

სამომავლოდ დაგეგმილია საგანმანათლებლო დაწესებულებებთან მსგავს თემატიკაზე შეხვედრების ორგანიზება, რათა მოხდეს სკოლის მოსწავლეების ინფორმირებულობა სოციალური ინოვაციური მიმართულებებით.

ქალაქ ფოთის მუნიციპალიტეტი კვლავ განაგრძობს სხვადასხვა ორგანიზაციებთან თანამშრომლობას ფინანსური რესურსის მოსაძიებლად, რათა ხშირად ჩატარდეს მსგავსი პროექტები სკოლის მოსწავლეების წახალისებისა და მათი მუნიციპალურ პროცესებში ჩართვის მიზნით.

1. **საკონტაქტო ინფორმაცია:**

**განაცხადის შევსებაზე პასუხისმგებელი პირის მონაცემები:**

თეონა გეთია - მდგრადი განვითარებისა და ინოვაციების სამსახურის უფროსი.

591 91 27 67; [teonagetia@gmail.com](mailto:teonagetia@gmail.com)

·     **პროექტის საკონტაქტო პირების მონაცემები**:

თეონა გეთია - მდგრადი განვითარებისა და ინოვაციების სამსახურის უფროსი.

591 91 27 67; [teonagetia@gmail.com](mailto:teonagetia@gmail.com)

1. **თანდართული დოკუმენტების/მასალების სია**

პროექტის დებულება

<https://www.facebook.com/share/p/DkDHAQKQfPJrgnsV/?mibextid=WC7FNe>

<https://www.facebook.com/share/p/RpLXt39LQrHgvFYD/?mibextid=WC7FNe>

<https://www.facebook.com/share/p/DqzP2g94WQnevyu9/?mibextid=WC7FNe>

***განაცხადის მიღების ვადაა 2024 წლის 1 ოქტომბერი - 20 ნოემბერი.***

***შევსებული განაცხადი და თანდართული დოკუმენტაცია გთხოვთ ატვირთოთ ვებ-პორტალზე*** [bestpractice.nala.ge](mailto:bp@nala.ge)

**\* შენიშვნა:** განაცხადის შევსებასთან დაკავშირებით კითხვების არსებობის შემთხვევაში დაუკავშირდით ნინო ზურაბიშვილს ტელ.: 595 577734 [nzurabishvili@nala.ge](mailto:nzurabishvili@nala.ge)